OpenLLM-France/wikimedia huggingface dataset:
# Parkinsonita

Parkinsonita haluro motako minerala da.

## Ezaugarriak

Parkinsonita haluro mineralaren formula kimikoa hau da: ${\ce {Pb7MoO9Cl2}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Parkinsonite: Mineral information, data and localities.» www.mindat.org (Noiz kontsultatua: 12-05-2019).
# Parkland (Florida)

Parkland Floridako hiri bat da. Broward konderrian kokatua dago. 2010ean 23.962 biztanle zituen, 27,9 kilometro koadrotan banatuta.

## Ikus, gainera

* Broward konderria

## Kanpo estekak

* Datuak: Q588338
* Multimedia: Parkland, Florida / Q588338
# Parkland (Wisconsin)

Parkland Ameriketako Estatu Batuetako inkorporatutako herri bat da. Douglas konderrian kokatuta dago, Wisconsin estatuan. 1.231 biztanle ditu, 92.000.000 kilometro koadroko azaleran banatuta.

## Ikus, gainera

* Douglas konderrian

## Kanpo estekak

* Datuak: Q1886474
# Parkman udalerria, Geauga konderria (Ohio)

Parkman udalerria Ameriketako Estatu Batuetako Ohio estatuko udalerri bat da, Geauga konderrian. Azken zentsuaren arabera 4.446 biztanle zituen, 69.9 milia karratu (181 km$^2$) eremuan.

## Ekonomia

2020ko zentsuaren arabera, Parkman udalerriak 983 etxebizitza zeuden. Per capita diru-sarrerak 22.022 estatubatuar dolar ziren.

## Kanpo estekak

* Datuak: Q7138615
* Multimedia: Parkman Township, Geauga County, Ohio / Q7138615
# Patsy O'Hara

Patsy O'Hara, irlanderaz Peatsaí Ó hEadhra (1957ko uztailaren 11, Derry – 1981eko maiatzaren 21a, Maze espetxea) INLAko kidea izan zen. 1981eko Irlandako gose greban hil zen 10 errepublikar presoetako bat izan zen.
1971an Fianna Éireann gazte erakundeko kide egin zen. 1971an aurretiko epaiketarik egin gabe eta Sean anaiarekin batera Long Kesh espetxean preso sartu zuen. 1971ko amaieran barrikada bat jartzen ari zela britainiar soldadu batek tiroz zauritu zuen. Zaurien ondorioz ezin izan zuen eskubide zibilen aldeko 1972ko Igande Odoltsuko Martxan parte hartu izan. 1974ko urrian berriz ere Long Keshen preso sartu eta 1975eko apirilean aske utzi zuten, orduan Irlandako Alderdi Errepublikar Sozialistako eta INLAko kide egin zen. 1975eko ekainean Derryn atxilotua izan zen eta beste 6 hilabetez preso eduki zuten. 1976ko irailean berriz ere atxilotua eta 4 hilabetez espetxean egon zen.
1978ko maiatzaren 10ean eta Irlandako Errepublikako Estatu Segurtasunaren aurkako delituen legearen 30. artikuluaren arabera Dublingo O'Connell Street kalean atzemana izan eta 18 orduz atxilotua egon zen. 1979ko urtarrilean Derryra itzuli eta INLAko ekintzetan burubelarri sartu zen. 1979ko maiatzaren 14an atxilotua eta esku-granada baten jabetza izatea leporatu ondoren 1980ko urtarrilean 8 urteko espetxe zigorra ezarri zioten. Espetxean zela INLAko preso taldeen buruzagitza onartu zuen.
1981eko Irlandako gose grebara batu eta hartan parte hartu zuen errepublikar presoetako bat izan zen. 1981eko martxoaren 22an gose grebari ekin zion, hain zuzen ere, lehenbiziko gosegrebalaria izan zen Bobby Sands hasi eta bi astetara. Maiatzaren 21an eta Maze espetxean, gaueko 23:29etan 23 urte zituela zendu zen, 61 egunez gose-greban egon ondoren. Gurasoek bere azken borondatea errespetatuz bizia salbatzeko medikuen laguntzari uko egin zioten.

## Ikus gainera

* 1981eko Irlandako gose greba
* Datuak: Q733866
* Multimedia: Patsy O'Hara / Q733866
# Pattada

Pattada Italiako udalerri bat da. Sassariko probintzian kokatuta dago, Sardinia eskualdean. 2.855 biztanle ditu, 164,88 kilometro koadroko azaleran banatuta.

## Mugakideak

Pattadak honako udalerri hauekin egiten du muga:
Benetutti Buddusò Bultei Nughedu San Nicolò Oschiri Ozieri Nule Osidda

## Kanpo estekak

* Datuak: Q391218
* Multimedia: Pattada / Q391218
# Patsy Kensit

Patricia Jude Francis 'Patsy' Kensit (Londres, 1968) aktore, abeslari eta modelo ingelesa da.

## Ibilbide profesionala

Eighth Wonder taldeko abeslaria izan zen 1983tik 1989ra. Talde horrekin, 1988an, Kensit-ek Top 40an bi single kokatu zituen: " I'm Not Scared " iritsi zen goien, Neil Tennant eta Chris Lowe Pet Shop Boysekoek idatzia eta ekoitzia.
Baina garai bertsuan musika alde batera utzi eta aktore lanetara gehiago zuzendu zen Kensit 1989an Lethal Weapon 2 filmean parte hartu zuelarik. Izatez, haur aktorea ere izana zen telebista britainiarrean.

## Erreferentziak

* ↑ (Gaztelaniaz) «30 años de... 'I'm Not Scared' de Eighth Wonder, el momentazo "Pet Shop Boys" de Patsy Kensit» jenesaispop.com 2018-04-03 (Noiz kontsultatua: 2021-01-05).
* ↑ «Patsy Kensit Through The Years: A Timeline Of Her Life» Daily Feed 2019-06-12 (Noiz kontsultatua: 2021-01-05).
* Datuak: Q229920
* Multimedia: Patsy Kensit / Q229920
# Pattar

Pattarra destilatutako edari alkoholduna da. Alkohol edukiari dagokionez, 29º eta 40º artekoak izan ohi dira, nahiz eta batzuetan 70º-tik gorakoak ere izan. Puruak, onduak, usaintsuak edota nahastuak izan litezke. Herrialde ugarietan edan ohi den edari multzoa osatzen du.
Euskal Herrian jende askok hartzen du pattarra afari eta bazkarietako mahaiondoan —batez ere, ospakizun bereziren bat baldin bada—, bera bakarrik, izotzarekin edota kafeari tanta batzuk erantsita.

## Kanpo estekak

* Datuak: Q397926
* Multimedia: Aguardiente / Q397926
# Pats

Patsa edo lapa fruituak zanpatu eta zukua atera ondoren geratzen den hondarra da, fruituen azal eta haziek osaturikoa, bereziki mahats, sagar eta olibaren kasuan. Hainbat erabilpen izan ditzake, hala nola destilatuz pattarak eta bioerregaiak ekoizteko.

## Erreferentziak

* ↑ Euskalterm: [Hiztegi terminologikoa] [2002]

## Kanpo estekak

* Datuak: Q927202
* Multimedia: Pomace / Q927202
# Patsy Cline

Patsy Cline, Virginia Patterson Hensley izenarekin jaioa (Winchester, Virginia, 1932ko irailaren 8a - Camden, Tennessee, 1963ko martxoaren 5a) estatubatuar country abeslaria izan zen.
Hamabost urterekin hasi zen irratietan abesten, eta, ondoren, telebistako saioetan agertu zen. Nashvillera joan zen eta Grand Ole Opry-n sartu eta Decca diskoetxeak fitxatu zuen. 1960ko hamarkadako lehen urteetan arrakasta handia lortu zuen, eta pop musikan ere arrakasta lortu zuen lehen country abeslarietako bat izan zen. 1963an hil zen hegazkin istripu batean, eta ordutik XX. mendeko artistarik garrantzitsuenetakotzat jotzen da.

## Diskografia

Esudioko albumak
* 1957: Patsy Cline
* 1961: Showcase
* 1962: Sentimentally Yours
Hil ostekl albumak
* 1964: A Portrait of Patsy Cline
* 1964: That's How a Heartache Begins

## Kanpo estekak

* Datuak: Q273080
* Multimedia: Patsy Cline / Q273080
# Patsy Watchorn

Patsy Watchorn (Dublin, 1944ko urriaren 16a) irlandar folk abeslari bat da. Dublin City Ramblers eta The Dubliners taldeetako kide izateagatik ezaguna da. Abestez gain, banjoa, bodhrán eta Koilarak jotzen ditu.
* Datuak: Q730090
* Multimedia: Patsy Watchorn / Q730090
# Pachypeza

Pachypeza Cerambycidae familiako kakalardo generoa da.

## Espezieak

Pachypeza generoak espezie hauek ditu:
* Pachypeza borealis Hovore & Giesbert, 1998
* Pachypeza ferruginea Martins, Galileo & de-Oliveira, 2009
* Pachypeza joda Dillon & Dillon, 1945
* Pachypeza marginata Pascoe, 1888
* Pachypeza panamensis Giesbert, 1987
* Pachypeza pennicornis Germar, 1824
* Pachypeza phegea Dillon & Dillon, 1945
* Pachypeza teres Pascoe, 1888

## Erreferentziak

* ↑ Bezark, Larry G. A Photographic Catalog of the Cerambycidae of the World

## Kanpo estekak

* Datuak: Q14818335
* Espezieak: Pachypeza
# Pedro Gregorio Etxeandia Ximenez

Pedro Gregorio Etxeandia Ximenez (Iruñea, 1746 – Zaragoza, 1817) Nafar ikerlaria izan zen. Zaragoza inguruko landarediaren katalogo bat egin zuen, Flora Cæsaraugustana.

## Biografia

Hasieran, Pedro Etxeandiaren bizitza igaro zen Iruñean. Bertan hainbat Teologia ikasturte egin zituen, Farmaziako ikasketara eta praktikara dedikatu, eta San Kosme eta San Damian ikastetxera sartu aurretik. Geroago, Zaragozara joan zen, Botikarien Ikastetxean onartua izanez, eta 1772. urtean San Pablo kaleko hirian zeuden bederatzi farmazietako bat eman zioten.
1786an, Pedro Etxeandia R.S.E.A.P.-ko (Real Sociedad Económica aragonesa de amigos del país) bazkide izendatu zuten. 1796an bere burua eskeini zuen botanika irakasteko Ekonomia Elkartean eta Zaragozako Lorategi Botanikoa eratzeko landaketa egokiak hasi zituen. Aragoiko zein Valentziako, Sevillako, Madrileko, Bartzelonako, Pariseko eta Amerikako landare materialekin.
1796an (azaroaren 30a) katedradun izendatu zuten.
Irakaskuntzako hogei urtetan, Napoleonen inbasioaren etenaldi labur batekin, ikasle askok entzun zizkioten ikasgaiak, horien artean Mariano Lagasca.
Pedro Etxeandiak patataren laborantza Aragoin sartzea lortu zuen. Entsegu agronomikoen sail garrantzitsu bat burutu zuen espezie erabilgarri batzuekin. Horren ondoren, sesamo, kakahuete, meloi, angurri eta gari-laboreen errendimenduak hobetu zituen. Lo-belarra ere landu zuen opioa lortzeko eta inportazioa saihesteko. Proust, Lavoisier, Baume edo Lineo (horren jarraitzaile gogotsua izan zen) bezalako atzerriko zientzialari ospetsuen teoriak hedatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q6069008
* Espezieak: Pedro Gregorio Echeandía
# Pedro Guerra

Pedro Manuel Guerra Mansito edo "Pedro Guerra" (Güímar, Tenerife, 1966ko ekainaren 2a-) abeslari kanariarra da.
Gazte-gazte, 1985ean Taller Canario de Cancion taldea sortu zuen Tenerifen, Rogelio Botanzekin batera.

## Diskografia
### Bildumak

* Nueva Canción Canaria (1985)
* Contaminados (2005)

### Taller Canario

* Trapera (1987)
* Identidad (1988)
* A por todas (1989)
* Rap a duras penas (1991)

### Bakarka

* Golosinas (1995)
* Tan cerca de mí (1997)
* Mararía (pelikularen jatorrizko soinu-banda, 1998)
* Raíz (1999)
* Ofrenda (2001)
* Hijas de Eva (2002)
* La Palabra en el aire (2003)
* Bolsillos (2004)
* Vidas (2008)

## Kanpo loturak

* (Gaztelaniaz) Pedro Guerraren webgunea
* Datuak: Q1975247
* Multimedia: Pedro Guerra / Q1975247
# Pedro González de Mendoza (militarra)

    Artikulu hau militarrari buruzkoa da; beste esanahietarako, ikus «Pedro González de Mendoza».
Pedro González de Mendoza (Guadalajara, c. 1340 - Aljubarrotako gudua, 1385eko abuztuaren 14a) gaztelar aitoren semea, poeta eta militarra izan zen, mendozatarren familiakoa. Gonzalo Yáñez de Mendozaren semea izan zen. Gaztelako Gerra Zibilean ibilitakoa, Henrike II.a Gaztelakoak eta Joan I.a Gaztelakoak maiordomo nagusi izendatu zuten. Arabako merio nagusia ere izan zen.

## Erreferentziak

* ↑ Díaz Martín, Luis Vicente. (1987). Los oficiales de Pedro I de Castilla. (2. argitaraldia) Valladolid: Secretariado de Publicaciones de la Universidad de Valladolid, 24 eta 83 or..
* Datuak: Q6068982
# Pedro Gómez Valderrama

Pedro Gómez Valderrama (Bucaramanga, Kolonbia, 1923ko otsailaren 13a - 1992ko maiatzaren 7a) gaztelania idazlea, kazetaria eta diplomatikoa izan zen.

## Bizitza

Zuzenbidea eta Zientzia Politikoak ikasi zituen Bogotan, Londresen eta Parisen. Kolonbian hainbat kargu publikoren ardura izan zuen bere esku, eta diplomatiko gisa ere nabarmendu zen atzerrian, baina letren alorrean da, batez ere, ospetsua, bera baita Mito aldizkariaren belaunaldiaren idazle nagusietako bat. Aldizkari horren sorreran parte hartu zuen 1955. urtean, eta aldizkari hartan eman zituen argitara bere lan aipagarriak, garai hartako kolonbiar idazle handienenekin batera, harik eta 1962. urtean aldizkaria desagertu zen arte. Mitoren inguruan sorturiko mugimenduko kide gisa, kolonbiar literaturan "aldaketa" kontzeptua praktikan jartzen ahalegindu zen Gómez Valderrama.
Idazle nekaezina izan zen, eta artikuluez gainera, hainbat ipuin, saiakera eta eleberri idatzi zituen bere karreran. Bereziki nabarmentzekoak dira Gómez Valderramaren ondoko obra hauek: Muestras del diablo (1958, Deabruaren erakusketak), El Retablo de Maese Pedro (1967, Maese Pedroren erretaula), La procesión de los ardientes (1973, Sutsuen prozesioa), Invenciones y Artificios (1975, Asmakizunak eta tramankuluak), La otra raya del tigre (1977, Tigrearen beste marra) eta La Nave de los Locos (1984, Eroen ontzia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753480
# Pedro Gálvez Egúsquiza

Pedro Gálvez Eguskiza (Cajamarca, 1822ko apirilaren 28a - Paris, 1872ko abuztuaren 23a) Peruko abokatu, politiko, hezitzaile eta diplomazialaria izan zen. Liberalen buruzagia izan zen, eta kontserbadoreekin eztabaidatu zuen Guadalupeko Ama Birjina Eskola Nazionalean (bertako zuzendaria izan zen) eta parlamentuko tribunan, 1850eko hamarkadan. Ideia politikoak eraman zituen ekintzara, eta Ramón Castilla jeneralaren buru izan zuen 1854ko Iraultza Liberaleko buruzagietako bat izan zen. Indigenen zerga indargabetu zuen dekretua idatzi zuelako gogorarazten zaio. Justizia eta Kulturako ministro izan zen 1855ean, eta Ogasun eta Merkataritza ministro 1862an, Ramon Castillaren bigarren gobernuan; Ministro Kontseiluko lehendakari eta Gobernu ministro (1868-1869) José Baltaren gobernuan; diputatu konstituziogile (1855-1857) eta senatari (1868-1869). Era berean, hainbat ordezkaritza diplomatiko izan zituen Estatu Batuetan, Latinoamerikan eta Europan.

## Kanpo estekak

* Datuak: Q6069042
# Pedro Gómez Carmona

Pedro Gómez Carmona (Gasteiz, 1982ko ekainaren 7a -) arabar futbol entrenatzaile eta kirol zuzendaria da

## Ibilbidea

| Kluba | Herrialdea | Urtea |
| Club de Fútbol Pozuelo de Alarcón | Espainia | 2008-2010 |
| Al-Hilal (laguntzailea) | Saudi Arabia | 2010-2011 |
| Baniyas SC (laguntzailea) | Arabiar Emirerri Batuak | 2011-2012 |
| Bahraingo futbol selekzio nazionala (laguntzailea) | Bahrain | 2012-2013 |
| Real Betis Balompié (laguntzailea) | Espainia | 2014 |
| Al Wasl Football Club (laguntzailea) | Arabiar Emirerri Batuak | 2014-2016 |
| Valencia CF (idazkari teknikoa) | Espainia | 2016 |
| Estoril Praia | Portugal | 2017 |
| Real Murcia CF (kirol zuzendaria) | Espainia | 2018- |
* Datuak: Q28504047
# Pedro González de Mendoza (kardinala)

    Artikulu hau kardinalari buruzkoa da; beste esanahietarako, ikus «Pedro González de Mendoza».
Pedro González de Mendoza (Guadalajara, 1428ko maiatzaren 3a - ib., 1495eko urtarrilaren 11) gaztelar apaiz katolikoa izan zen, mendozatarren familiakoa. Iñigo López de Mendoza markesaren semea izan zen. Joan II.a, Henrike IV.a eta Elisabet I.aren Gorteetan eragin handia izan zuen.
Calahorrako eta La Calzadako apezpikua (1453-1467) zela, arazoak izan zituen bizkaitar apaizekin. Sixto IV.ak 1473an kardinal eta 1482an Toledoko artzapezpiku izendatu zuten.
* Datuak: Q786748
* Multimedia: Pedro González de Mendoza / Q786748
# Pedro Gual Escandón

Pedro José Ramón Gual (Caracas, Venezuela, 1783ko urtarrilaren 17a - Guayaquil, Ekuador, 1862ko maiatzaren 6a), Venezuelako abokatua, politikaria, kazetaria eta diplomatikoa izan zen. 1824. urtean, Kolonbia Handiko kantzelaria izanik, Estatu Batuetako Richard Clough Anderson diplomatikoarekin negoziatu zuen eta Anderson-Gual Ituna sinatu zuen, Ameriketako Estatu Batuek Amerikako beste estatu batekin sinatutako lehenengo hitzarmena. Venezuelako presidentea izan zen hiru alditan (1858, 1859 eta 1861) eta Alderdi Zentralista Kontserbadorearen kide zen.

## Kanpo estekak

* (Gaztelaniaz) Pedro Gual Biografia
* Datuak: Q2497205
* Multimedia: Pedro Gual Escandon / Q2497205
# Paruma sumendia

Paruma Andeetako mendilerroan, Boliviaren eta Txilen arteko mugan dagoen geruza-sumendi bat da. Beste hainbat geruza-sumendiren lerro baten zati da. Paruma sumendi-lerroaren ekialdeko muturrean dago, Olca sumendia mendebaldean duela. Paruma aktiboa izan zen Holozenoan, laba isuri morfologikoki gazteak zituen hegaletan. Fumarola iraunkorrak ere baditu. Laba jario jakin batek 7 kilometro hartzen du Parumako hego-ekialdera. Sumendiaren azken jarduera ezaguna 1865 eta 1867 urteen artean hegaletako batean izandako erupzioa izan zen.

## Kanpo estekak

* Datuak: Q1077273
# Pegnitz

Pegnitz Alemaniako hiri-udalerri bat da, Bavaria estatuan. Azken zentsuaren arabera 13.561 biztanle zituen, 100,03 kilometro koadroko azaleran.

## Kanpo estekak

* Datuak: Q26461
* Multimedia: Pegnitz (Upper Franconia) / Q26461
# Peglio

Peglio Italiako bi udalerriren izena da:
* Peglio (Lombardia)
* Peglio (Markak)
# Pegmatita

| Pegmatita | Pegmatita | Pegmatita | Mineral infotaula irakurtzeko era |
| Arroka igneoa ||||
| Mineral garrantzitsuak | Kuartzoa Feldespatoak Mikak | Kuartzoa Feldespatoak Mikak |
Pegmatita pikor larriko arroka igneo bat da, filoniarren taldekoa, izan ere magma sumendiko zainetatik gora igotzen hasi eta kanpora atera aurretik solidotzen baita.

## Ezaugarriak

20mm baino handiagoak diren kristalekin. Gehienetan dauden mineralak granitoaren berdinak dira.
Kristalen tamaina handia da pegmatiten ezaugarri garrantzitsuena, askotan hauek 50mm baino larriagoak direlarik. Hala ere 10 metro baino handiagoak diren kristalak aurkitu dira, munduko handienak.
Mineralak bi fasetan solidotzen dira; fusio tenperatura altua dutenak lurraren barrenean poliki solidotzen dira eta beraz kristal handiak eratuz, eta fusio tenperatura baxuagoa dutenak aldiz azaletik gertu kristalak eratzeko denborarik gabe.

## Erabilerak

Elementu ezohikoen kontzentrazio handiak aurki daitezke pegmatitetan. Dirudienez urak kontzentratu arazten ditu azaletik gertu solidotzen ari denean. Ondorioz koltana osatzen duten kolunbita eta tantalita mineralak lortzeko bidea ematen du, bai eta harribitxiak ere.

## Iruditegia

* Pegmatita.
* Esmeraldak pegmatitaren azalean.
* Andaluzita pegmatitaren azalean.
* Pegmatita zaina.

## Kanpo estekak

* Datuak: Q105630
* Multimedia: Pegmatite / Q105630
# Peggy Sue Got Married

Peggy Sue Got Married (euskaraz Peggy Sue Ezkondu Da), 1987ko Francis Ford Coppola estatubatuar zinema zuzendariaren drama-komedia film bat da. Kathleen Turner, Nicolas Cage, Barry Miller eta Catherine Hicks aktoreek antzeztu zuten. Soinu banda John Barry musikagileak konposatu zuen.
Oscar Sarietarako hiru izendapen jaso zituen: Emakumezko aktore onenaren Oscar Saria (Kathleen Turner), Argazkigintza onenaren Oscar Saria (Jordan Cronenweth) eta Jantzi-diseinu onenaren Oscar Saria (Theadora Van Runkle).

## Argumentua

Oharra: Atal honek istorio osoa edo amaiera argitzen du.
Peggy Sue (Kathleen Turner) adin ertaineko emakumea Charlie Bodell (Nicolas Cage) senarrarengandik banandu berri delako lurjota dago. Bere eskola graduazioko 25. urteurrenean ikaslekideekin elkartu eta norberak beren bizitzetako gora beherak elkarri kontatuko dizkiote. Peggy festako erreginaren saria jasotzean, konortea galdu eta misteriotsuki denbora atzera egin eta leku berdinean duela 25 urte esnatuko da. Jada denborarekin bereganatutako eskarmentuaz baliatuz, bere iraganeko akatsak aldatzen edo zuzentzen saiatuko da.

## Aktoreak

* Kathleen Turner: Peggy Sue Bodell
* Nicolas Cage: Charlie Bodell
* Barry Miller: Richard Norvik
* Catherine Hicks: Carol Heath
* Joan Allen: Maddy Nagle
* Kevin J. O'Connor: Michael Fitzsimmons
* Jim Carrey: Walter Getz
* Lisa Jane Persky: Delores Dodge
* Lucinda Jenney: Rosalie Testa
* Wil Shriner: Arthur Nagle
* Barbara Harris: Evelyn Kelcher
* Don Murray: Jack Kelcher
* Sofia Coppola: Nancy Kelcher
* John Carradine: Leo
* Maureen O'Sullivan: Elizabeth Alvorg
* Leon Ames: Barney Alvorg
* Helen Hunt: Beth Bodell
* Glenn Withrow: Terry
* Marshall Crenshaw: Bilerako musikaria

## Kanpo estekak

* IMDBko fitxa irakurgai (Ingelesez)
* Datuak: Q903257
* Multimedia: Peggy Sue Got Married / Q903257
Katwgoria:Amodiozko filmak
# Peggy McCay

Margaret Ann McCay, ezagunagoa Peggy McCay izenez (New York, AEB, 1927ko azaroaren 3a – Los Angeles, AEB, 2018ko urriaren 7a) antzerki-, telebista- eta zine-aktore estatubatuarra izan zen, Love of Life lanean Vanessa Dale interpretatzeagatik eta Days of Our Lives lanean Caroline Bradyren rola egiteagatik da ezaguna.

## Biografia

Alaba bakarra, gurasoak Michael, eskolen eraikuntzan espezializatutako eraikuntza-enpresa baten jabea, eta Catherine McCay izan ziren.
St. Walburga's Convent Schoolera eta Barnard Collegera joan zen. Azken horretan 1949ko ekainean graduatu zen.
Inoiz ez zen ezkondu, eta ez zuen seme-alabarik izan.

## Filmografia

Besteak beste, lan hauetan parte hartu zuen:

### Film aipagarriak

| Urtea | Filma | Papera |
| 1979 | Promises in the Dark | |
| 1981 | Bustin' Loose | Gloria |
| 1983 | Second Thoughts | Carpenter doktorea |
| 1996 | Daddy Girl | Amona |
| 2001 | James Dean | Enma Dean |

## Sariak eta aintzatespenak
### Emmy sariak

* 1986 - Aktore dramatiko onenaren izendapena New York-New York lanarekin
* 1991 - Aktore dramatiko onenaren izendapena I casi di Rosie O'Neill lanarekin
* 1993 - Aktore onenaren izendapena miniserie edo telesail film bateko ez protagonista, Woman on the Run: The Lawrencia Bembenek Story lanarekin

### Daytime Emmy sariak

* 1986 - Aktore onenaren izendapena serie dramatiko batean Il tempo della nostra vita lanarengatik
* 1987 - Aktore ez protagonista onena serie dramatiko batean Il tempo della nostra vita lanarengatik
* 2013 - Aktore onenaren izendapena serie dramatiko batean Il tempo della nostra vita lanarengatik 2015 - Aktore onenaren izendapena serie dramatiko batean Il tempo della nostra vita lanarengatik 2016 - Aktore ez protagonista onena serie dramatiko batean Il tempo della nostra vita lanarengatik

## Erreferentziak

* ↑ (Gaztelaniaz) Abelleira, Borja. (2018-10-10). «Muere Peggy McCay, matriarca de la serie 'Days of Our Lives', a los 90 años» FormulaTV (Noiz kontsultatua: 2024-01-30).
* ↑ (Ingelesez) «Peggy McCay | Actress» IMDb (Noiz kontsultatua: 2024-01-30).
* ↑ (Ingelesez) «Peggy McCay» TVGuide.com (Noiz kontsultatua: 2024-01-30).
* ↑ (Ingelesez) Ori, Jack. (2018-10-10). «Peggy McCay Dies; Days of Our Lives Actress Was 90» TV Fanatic (Noiz kontsultatua: 2024-01-30).
* ↑ (Ingelesez) Barnes, Mike. (2018-10-11). «Peggy McCay, Beloved Actress on ‘Days of Our Lives,’ Dies at 90» The Hollywood Reporter (Noiz kontsultatua: 2024-01-30).
* ↑ Google
* ↑ (Gaztelaniaz) «Peggy McCay» FilmAffinity (Noiz kontsultatua: 2024-01-30).

## Kanpo estekak

* Peggy McCay Internet Movie Databaseren webgunean (Ingelesez)
* Datuak: Q2329698
* Multimedia: Peggy McCay / Q2329698
# Peggy Moffitt

Margaret Anne "Peggy" Moffitt (Los Angeles, Kalifornia, 1940ko maiatzaren 14a - Beverly Hills, Kalifornia, 2024ko abuztuaren 10a) estatubatuar modeloa eta aktorea izan zen. 1960ko hamarkadan Rudi Gernreich modagilearekin lan egin zuen eta bere estilo bereizgarria garatu zuen makillaje asko erabiliz eta ile-orrazkera asimetrikoak eramanez.

## Filmografia

| Urtea | Izenburua | Rola | Oharrak |
| 1955 | You're Never Too Young | Agnes | Martin eta Lewisen komedia; Ez da agertzen kredituetan |
| 1956 | Meet Me in Las Vegas | Showgirla | Ez da agertzen kredituetan |
| 1956 | The Birds and the Bees | Penny | Ez da agertzen kredituetan |
| 1958 | Senior Prom | Girl With Holder | |
| 1959 | The Young Captives | Nerabea | Ez da agertzen kredituetan |
| 1959 | Up Periscope | Jukeboxeko neska | Ez da agertzen kredituetan |
| 1959 | Battle Flame | Fisher erizaina | |
| 1959 | Girls Town | Flo | Izenburu alternatiboa: The Innocent and the Damned |
| 1960 | Alcoa Theatre | Dodie Charles | Atala: "Capital Gains" |
| 1960 | Goodyear Theatre | Dodie Charles | Atala: "Capital Gains" |
| 1964 | The Alfred Hitchcock Hour | Robin Rath | Atala: "Beast in View" |
| 1966 | Qui êtes vous, Polly Maggoo? | Manikia/Modeloa | |
| 1966 | Blowup | Modeloa | Ez da agertzen kredituetan |
| 1967 | Basic Black | Modeloa | |

## Kanpo estekak

* Datuak: Q2067405
# Peglio (Lombardia)

Peglio Italiako udalerri bat da. Comoko probintzian kokatuta dago, Lombardia eskualdean. 186 biztanle ditu, 10,57 kilometro koadroko azaleran banatuta.

## Mugakideak

Pegliok honako udalerri hauekin egiten du muga:
Domaso Dosso del Liro Gravedona ed Uniti Livo

## Kanpo estekak

* Datuak: Q47437
* Multimedia: Peglio, Lombardy (Italy) / Q47437